Midlands

Midlands er et område i England og, som navnet antyder, ligger midt i landet. Det tilsvarer omtrent det gamle kongeriket Mercia.

Området defineres normalt som bestående av greskapene Derbyshire, Herefordshire, Leicestershire, Lincolnshire, Northamptonshire, Nottinghamshire, Rutland, Shropshire, Staffordshire, Warwickshire, West Midlands og Worcestershire. Det ligger mellom Sør-England, Nord-England, East Anglia og Wales.

De to administrative regionene Vest-Midlands og Øst-Midlands dekker ikke hele det tradisjonelle området Midlands. Deler av det tradisjonelle Lincolnshire ligger nå i regionen Yorkshire og Humber, mens Peterborough som tidligere lå i Northamptonshire nå ligger i regionen Øst-England.

Det største urbane området inkluderer Birmingham, Wolverhampton og Coventry, og ligger for det meste innenfor grevskapet West Midlands. I Øst-Midlands finner man byene Leicester, Nottingham og Derby.

 Betydning 
England henviser ofte til seg selv i former av nord og sør, men mellom disse ytterpunktene finnes Midlands, midt imellom, men langt mer anonymt. Eksempelvis er den industrielle revolusjon ofte framstilt som et fenomen i nordlige England, men da England gikk inn i 1700-tallet som en jordbruksnasjon og forlot århundret som verdens fremste industrimakt, var det hovedsakelig grunnet oppfinnsomheten og forretningsånden til folk i Midlands. The Lunar Society («Månesamfunnet»), kalt så ettersom dets medlemmer møttes i og rundt Birmingham på mandager nærmeste kveld med fullmåne.«The Lunar Society», Historic UK Selskapet omfattet mange av de mest innovative tenkere i en særskilt innovativ tidsalder. ikke bare dampmaskinpionerne Matthew Boulton og James Watt, men også kjemikeren og fritenkeren Joseph Priestley (som oppdaget oksygen), Erasmus Darwin (bestefar av Charles Darwin), Josiah Wedgwood, og andre, ikke bare framstående personer i den industrielle revolusjon og fra Midlands (som også William Shakespeare var det), men i den større, globale opplysningstid.Shore, Robert (26. mars 2014): «Why the Midlands is the best place in Britain», The Guardian

Siden den industrielle revolusjon har Midlands vært et viktig industriområde, men som i resten av landet har det vært en nedgang i antall arbeidsplasser i produksjonsindustrien. På grunn av denne utviklingen har grensene for Midlands blitt mindre klare, spesielt i forhold til områdene sørover. Gloucestershire og Oxfordshire blir derfor i nyere tid noen ganger regnet med til Midlands; det samme gjelder til tider Cheshire i nordvest.

Den sørlige delen av Midlands har blitt utpekt av regjeringen som et satsingsområde for utvikling av arbeidsplasser og infrastruktur. I denne sammenhengen blir også Bedfordshire og Buckinghamshire knyttet til Midlands ettersom de er med i samme utviklingsprogram.

 Byer og større områder 

 Birmingham, Boston, Burton upon Trent, Bromsgrove
 Cannock, Chesterfield, Corby, Coventry
 Derby, Dudley,
 Grantham,
 Halesowen, Hereford,
 Kettering, Kidderminster, Kingswinford
 Leamington Spa,  Leicester, Lichfield, Lincoln, Loughborough,
 Malvern, Mansfield
 Newcastle-under-Lyme, Northampton, Nottingham, Nuneaton,
 Oakham,
 Redditch, Rugby, Rushden, Rugeley,
 Shrewsbury, Smethwick, Solihull, Stafford, Stoke-on-Trent, Stourbridge, Stratford-upon-Avon, Sutton Coldfield,
 Tamworth, Telford,
 Walsall, Warwick, Wellingborough, West Bromwich, Wolverhampton, Worcester, Worksop.

 Referanser 

 Eksterne lenker 


Kategori:Englands geografi